BIZ โกยกำไร 9 เดือนแรก 70.5 ลบ. ส่งซิกผลงานปีนี้โตเกิน 10% ตามเป้า
BIZ โกยกำไร 9 เดือนแรก 70.5 ลบ. ส่งซิกผลงานปีนี้โตเกิน 10% ตามเป้า หลังรับรู้รายงานงานส่งมอบ-เปิดบริการ "โรงพยาบาลแคนเซอร์อลิอันซ์ ศรีราชา"
BIZ โกยกำไร 9 เดือนแรก 70.5 ลบ. ส่งซิกผลงานปีนี้โตเกิน 10% ตามเป้า หลังรับรู้รายงานงานส่งมอบ-เปิดบริการ "โรงพยาบาลแคนเซอร์อลิอันซ์ ศรีราชา"
8 พ.ย. 2562

นายสมพงษ์ ชื่นกิติญานนท์ ประธานเจ้าหน้าที่บริหาร บริษัท บิสซิเนสอะไลเม้นท์ จำกัด (มหาชน) หรือ BIZ เปิดเผยว่า ภาพรวมผลการดำเนินงานในงวด 9 เดือนของปี 2562 มีกำไรสุทธิ 70.5 ล้านบาท เพิ่มขึ้น  18.2% จากงวดเดียวกันปีก่อนที่มีกำไรสุทธิ 59.65 ล้านบาท ส่วนรายได้รวมอยู่ที่ 539.58 ล้านบาท เพิ่มขึ้น 20.2 % จากงวดเดียวกันกับปีก่อนมีรายได้รวม  448.74 ล้านบาท ขณะที่ตัวเลขไตรมาส 3/62 บริษัทฯ มีกำไรสุทธิอยู่ที่ 39.68 ล้านบท รายได้รวมอยู่ที่ 241.87 ล้านบาท
“การดำเนินธุรกิจปีนี้อยู่ในทิศทางที่ดีตามที่คาดการณ์ไว้ และมีการส่งมอบงานโครงการได้ตามกำหนด โดยบริษัทเดินหน้าประมูลงานเพิ่มขึ้นต่อเนื่อง อย่างไรก็ตาม ในช่วงไตรมาส 4/62 เชื่อว่ายังมีแนวโน้มที่ดีต่อเนื่อง ซึ่งจะทำให้ผลงานปีนี้เป็นไปตามเป้าหมายที่วางไว้อย่างแน่นอน” นายสมพงษ์ กล่าว
ทั้งนี้บริษัทฯ ตั้งเป้าหมายปีนี้จะมีอัตราการเติบโตไม่ต่ำกว่า 10% จากปีก่อนที่มีรายได้รวม 664.69 ล้านบาท เนื่องจากมูลค่างานในมือหลายโครงการที่ยังรอรับรู้รายได้จากการส่งมอบงานในปีนี้
โดยปัจจุบันโรงพยาบาลแคนเซอร์อลิอันซ์ ศรีราชา จังหวัดชลบุรี มูลค่า 500 ล้านบาท ได้เริ่มเปิดให้บริการแล้วเมื่อวันที่ 1 ตุลาคมที่ผ่านมา ซึ่งบริษัทฯมั่นใจว่าโรงพยาบาลดังกล่าวจะสามารถช่วยผลักดันการเติบโตในอนาคต
สำกรับโรงพยาบาลแคนเซอร์อลิอันซ์ ศรีราชา ได้แบ่งการรักษาออกเป็น 2 ประเภทได้แก่ การรักษาด้วยการฉายรังสี และการรักษาด้วยเคมีบำบัด เน้นการควบคุมคุณภาพการรักษาให้ได้มาตรฐาน โดยมีทีมแพทย์ผู้เชี่ยวชาญด้านมะเร็งโดยเฉพาะทำให้มีประสิทธิภาพ และความปลอดภัยตามมาตรฐานสากล ขนาดให้บริการรองรับผู้ป่วยพักค้างคืน จำนวน 30 เตียง และเครื่องฉายรังสีเริ่มต้นที่ 1 เครื่อง